Ritratt: DOI - Pierre Sammut .td_uid_2_60c31de250c7f_rand.td-a-rec-img{text-align:left}.td_uid_2_60c31de250c7f_rand.td-a-rec-img img{margin:0 auto 0 0} L-appartamenti l-ġodda tal-akkomodazzjoni soċjali mhux se jkunu għall-bejgħ. Dan tħabbar mill-Ministru għall-Akkomodazzjoni Soċjali Roderick Galdes u spjega li l-proġett ta' 1,700 dar ġdida ta' akkomodazzjoni soċjali jinsab fil-fażi finali. Huwa qal li tħabbret politika ta' allokazzjoni li permezz tagħha se tħares lil min hu fil-bżonn u tixpruna l-mobilità soċjali. Il-Ministru Galdes ħabbar li d-djar il-ġodda mhux se jkunu għall-bejgħ u fl-ebda punt mhu se jkun possibbli li jinxtraw. Żied li l-Awtorità tad-Djar se tkun f'qagħda li ssegwi l-progress ekonomiku u soċjali tal-benefiċjarji u se jiżdied il-moniteraġġ, bil-benefiċjarji se jkunu suġġetti għall-verifiki tad-dħul u l-assi tagħhom b'mod regolari f'perjodi stipulati. Il-kirja soċjali se tkun proporzjonali mad-dħul tar-resident. Ġie spjegat ukoll li s-sistema ta' rikonoxximent tal-ulied u persuni li jabitaw mal-benefiċjarji tal-akkomodazzjoni soċjali se tiġi aġġornata biex ikun żgurat li l-akkomodazzjoni soċjali tibqa' disponibbli għal min hu fil-bżonn. Fl-istess ħin, anzjani u persuni oħra li jagħżlu li jpartu d-dar tal-akkomodazzjoni soċjali allokata lilhom ma' waħda iżgħar, se jkunu mgħejjuna. .td_uid_3_60c31de251106_rand.td-a-rec-img{text-align:left}.td_uid_3_60c31de251106_rand.td-a-rec-img img{margin:0 auto 0 0}